Dawn is-sintomi familjari ghalik?
Tħoss ugiegħ ta’ zaqq, tbati bil-gass, tgħaddi ippurgar maħlul, tħossok stitku jew żaqqek minfuħa.
Mhux biss darba jew darbtejn fis-sena imma iktar spiss, kultant is-sintomi anke jdumu ġranet jew ġimgħat.
U x’jgħidu it-tobba? Huma jfittxu sinjali ta’ infjammazjoni.
Jagħmlu ultrasound, l-istrument tal-musrana, testijiet tal-allerġiji. Ifittxu għal kull tip ta’ mard.
Huwa biss meta t-tobba ma jsibu xejn minn dan, li jgħidulek li għandek il-kundizzjoni tal-
musrana irritabbli jew “irritable bowel syndrome” (IBS).
Id-dijanjosi mhijiex ċara u tkun ilek tistenniha.
U trattament? Qisek qed timxi mingħajr direzzjoni. Bidla fid-dieta u abitudnijiet alimentari.
Psikoterapija u trattament tal-istress.
Mediċini ghall-ippurgar maħlul, stitikezza jew uġiegħ skont is-sintomu prinċipali.
Antibjotiċi. Kultant anke mediċini kontra d-dipressjoni. Jaħdem għal xi whud, għal ohrajn le.
Kultant jgħin is-sintomi għal ftit, kultant għal iktar żmien. Ħafna trattamenti jiġu ppruvati, bi ftit suċċess.
Fir-rigward tal-kundizzjoni tal- IBS jiġu ppruvati ħafna trattamenti li jistgħu jirnexxu iżda jistgħu wkoll ifallu.
Dan joħloq sens ta’ frustrazzjoni fil-pazjenti kif ukoll fit-tobba.
U inti xorta tħossok batut bis-sensazzjoni ta’ nefħa, stitikezza,
ippurgar maħlul, urġenza biex tipporga u uġiegħ ta’ żaqq.
X’jgħidu r-riċerkaturi?
Għalihom il-kundizzjoni tal-musrana irritabli jew ‘IBS’ fil-qosor, hija kundizzjoni kumplessa.
Hemm ħafna fatturi li jwasslu għal IBS. Ftit minnhom nifhmuhom.
IBS taffetwa b’mod negattiv il-kwalita’ tal-ħajja ta’ ħafna nies u għandha impatt finanzjarju kbir fuq is-soċjeta’.
Il-kundizzjoni tal-musrana irritabli għandha komponent ġenetiku.
L-istil ta’ ħajja, l-abitudnijiet alimentari, infezzjonijiet u stress għandhom parti importanti ukoll.
Jistgħu jwasslu biex jibdew jidhru s-sintomi jew jagħmlu l-kundizzjoni ġa eżistenti, agħar.
Ir-riċerkaturi jaħsbu li hemm interferenza fil-komunikazzjoni tan-nervituri bejn il-moħħ u l-musrana.
Il-kundizzjoni tal-musrana irritabli hija kronika u għandha bzonn trattament fit-tul. Iżda huwa biss meta nifhmu
din il-kundizzjoni kompletament li nkunu nistgħu nagħtu t-trattament adegwat.
Huwa biss meta nkunu identifikajna l-fatturi ġenetiċi responsabbli għall-kundizzjoni li nkunu nistgħu
nagħmlu distinzjoni bejn gruppi differenti ta’ pazjenti u li nkunu nistgħu nagħżlu l-metodu
ta’ trattament adegwat għal kull wieħed minn dawn il-gruppi.
Huwa biss meta naslu f’dan il-punt ta’ skoperta li n-nies kollha li jbatu mill-kundizzjoni tal-musrana irritabli
jkunu jistgħu jiksbu lura l-kwalita’ ta’ ħajja preċedenti tagħhom.